เทสโก้ตั้งเป้าทำยอด2พันล้านใน2ปี
เทสโก้ โลตัส รุกขายประกัน ตั้งเป้าเบี้ย 2,000 ล้านบาทภายใน 2 ปี&nbsp;
8 ก.ย. 2553

เทสโก้ โลตัส รุกขายประกัน ตั้งเป้าเบี้ย 2,000 ล้านบาทภายใน 2 ปี  
น.ส.จริยา คูนลินทิพย์ ผู้อำนวยการฝ่ายการตลาดบริษัท เทสโก้ เจเนอรัล อินชัวรันส์ โบรคเกอร์ เปิดเผยว่า  บริษัทตั้งเป้าทำยอดขายจากเบี้ยประกันให้ได้ถึง 2,000 ล้านบาท ภายในปี 2555  จากปีนี้ที่คาดว่าจะได้เบี้ย 1,000 ล้านบาทหรือเติบโต 20% เมื่อเทียบกับปี 2552 ซึ่งในช่วง 7 เดือนแรกของปีนี้ได้เบี้ยแล้ว 700 ล้านบาท  โดยมีสัดส่วนเบี้ยประกันภัยรถยนต์และเบี้ยประกันที่ไม่ใช่รถยนต์หรือนันมอเตอร์อย่างละ 50% จากฐานลูกค้า 3-4 แสนราย 
ทั้งนี้ กลยุทธ์ที่สำคัญจะมุ่งจับกลุ่มฐานลูกค้ารายย่อยที่มาเดินซื้อสินค้าในห้างเทสโก้ โลตัส 116 สาขา รวมถึงฐานลูกค้าบัตรเครดิตเทสโก้ที่มีอยู่ประมาณ 4-5 แสนบัตร และฐานสมาชิกบัตรคลับ การ์ด เทสโก้ ที่เป็นบัตรสะสมคะแนนอีก 4-5 ล้านบัตร เป็นหลัก